**Na temelju članka 10. Pravilnika o uvjetima i kriterijima stipendiranja studenata Općine Popovac („Službeni glasnik Općine Popovac“ broj 1/10 i 6/10.) i članka 43. Statuta Općine Popovac („Službeni glasnik Općine Popovac“ broj 2/09 i 1/13) Načelnik Općine Popovac raspisuje**

***JAVNI POZIV  
 za dodjelu stipendija za akademsku godinu 2017./2018. redovnim studentima na preddiplomskim i diplomskim studijima***

**Predmet poziva dodjela stipendija svim studentima s područja Općine Popovac za akademsku godinu 2017./2018.**

1.  Pravo na stipendiju mogu ostvariti svi studenti sveučilišnih preddiplomskih studija, integriranih i stručnih studija i sveučilišnih diplomskih studija i specijalističkih diplomskih studija:   
- sa prebivalištem  na području Općine Popovac,  
-koji su državljani Republike Hrvatske,  
- koji imaju status redovnog studenta,  
- koji ne primaju stipendiju ili neku drugu novčanu potporu, - koji nemaju dugovanja po osnovi dospjelih novčanih potraživanja od strane Općine Popovac (odnosi se na sve članove obitelji).  
  
2. Prijave na poziv dostavljaju se u roku 8 dana od dana objave na adresu: Općina Popovac, V. Nazora 32, Popovac, s naznakom “Poziv za dodjelu stipendija”.  
  
3. Uz prijavu je potrebno priložiti sljedeće dokumente:  
***- zamolba,  
- potvrdu o redovnom upisu studija u akademskoj godini 2017./2018.,  
- uvjerenje o prebivalištu (Policijska postaja Beli Manastir),  
- preslika osobne iskaznice i domovnice,   
- izjava studenta da ne prima niti jednu drugu stipendiju.***

4. Sudionici prijavitelji bit će pozvani na sklapanje ugovora, ukoliko ispunjavaju gornje uvjete, u roku 15 dana od isteka roka za podnošenje zahtjeva.

KLASA: 602-04/17-01/01

URBROJ: 2100/01-02/17-02 Načelnik Općine Popovac

Popovac,10. studenoga 2017. Zoran Kontak